**Канспект першага ўрока 1 верасня**

**Тэма.** “**На цябе, наша моладзь, надзея!”.**

**Задачы.** Выхаванне ў дзяцей пачуцця гонару за дасягненні нашай краіны за гады незалежнасці, павагі да яе герояў, грамадзянскай адказнасці, ініцыятыўнасці і творчай актыўнасці.

**Абсталяванне.** Мультымедыйная прэзентацыя, канверты з сакрэтамі, выстава кніг і часопісаў на беларускай мове.

**Ход урока**

* Дарагія мае другакласнікі! Віншую вас з пачаткам новага навучальнага года, віншую вашых бацькоў – у іх такія цудоўныя дзеці. Сардэчна ўсіх вас вітаю і жадаю вам поспехаў і добрага настрою. Бо каб добра вучыцца, трэба быць не толькі ўважлівымі і кемлівымі, але вясёлымі і добрымі, умець сябраваць. Так?
* Тэма нашага першага ўрока – “На цябе, наша моладзь, надзея!” (Слайд1)
* А я для вас нешта падрыхтавала. (Паказваю канверты з сакрэтамі.) Як вы думаеце, што мы будзем рабіць? (Разгадваць сакрэты.) Правільна! Малайцы!
* І пачнём мы з **сакрэта № 1.** Раскрыйце канверт і раскажыце, што ў ім знаходзіцца. (Літары.) Выстаўце іх у радок, называючы кожную. Што вы можаце пра іх сказаць? А ўсе слухайце ўважліва і дапамагайце, калі спатрэбіцца. Колькі ўсяго літар? (8, сярод якіх ёсць адна вялікая, 3 літары абазначаюць зычныя гукі, 4 - галосныя і ь – гука не абазначае.) З якой літары будзе пачынацца слова? (Б – бо яна вялікая. А вялікая літара можа стаяць толькі ў пачатку.) Якое слова атрымаецца? (Беларусь.)
* Дзякуй вам за такую старанную работу. Так, гэта слова Беларусь. (Слайд 2) А што гэта такое? Што абазначае гэтае слова? (Назва нашай рэспублікі, наша Радзіма, наша Бацькаўшчына)

Плошча нашай дзяржавы – Рэспублікі Беларусь - 207 тыс. км. кв., яна падзелена на 6 абласцей. Пражывае ў Беларусі каля 10 млн чал. Усяго нас, беларусаў, амаль 10 млн чалавек. Калі б усе мы, старыя і малыя, сталі побач і ўзяліся за рукі, то наш жывы ланцужок працягнуўся б аж да далёкай-далёкай Афрыкі і апошні ў ланцужку змог бы павітацца са сланом ці кракадзілам. (Слайд 3)

* Як і ўсе незалежныя дзяржавы, Беларусь мае дзяржаўныя сімвалы – герб, сцяг, гімн. Кожны народ ганарыцца сваёй краінай і паважае яе сімвалы. Паглядзіце на экран, разгледзьце выявы герба і сцяга. (Слайд 4) Дзяржаўны сцяг складаецца з 3 палос: верхняй чырвонага колеру, ніжняй – зялёнага, а таксама вертыкальнай – арнаменту на белым фоне. Герб і сцяг – шматкаляровыя. У гербе 7 колераў. У кожнай дзяржавы ёсць адна галоўная песня – вельмі ўрачыстая. Гэтая песня называецца гімн. (Слайд 5) Яе выконваюць і слухаюць стоячы. Успомніце словы дзяржаўнага гімна.

-Якую назву носіць сталіца нашай дзяржавы?

Горад-герой Мінск (Слайд 6) – адзін з буйнейшых і найпрыгажэйшых гарадоў Еўропы. Яму больш за 900 гадоў. У 1974г. Мінск атрымаў званне горада-героя. У Мінску шмат заводаў і фабрык.

- Якая цудоўная назва ў нашай краіны – Беларусь! Гавораць, што такую назву яна атрымала ад прыгажосці краявідаў, ад мноства снегу, што выпадае зімой, ад перавагі белага колеру ў адзенні людзей; ад таго, што людзі, якія тут жывуць, светлавокія, статныя, прыгожыя. Вы проста паглядзіце адзін на аднаго, усміхніцеся адзін аднаму. Якія вы ўсе прыгожыя! Але беларусы славяцца не толькі сваёй прыгажосцю, але і працавітасцю, таленавітасцю, добразычлівасцю.

- Прыйшоў час **Сакрэта №2.** Адкрыйце канверт і скажыце, што азначае данны лагатып? (лагатып Года моладзі ў Беларусі)

2015 год аб'яўлены Годам моладзі ў нашай краіне.(Слайд 7). Моладзь нашай краіны – найважнейшы рэсурс развіцця Беларусі. У Рэспубліцы Беларусь маладзёжная палітыка прызнаецца найважнейшым напрамкам дзейнасці дзяржавы і з'яўляецца асаблівым напрамкам сацыяльнай палітыкі. Абарона інтарэсаў моладзі – адзін з прыярытэтных напрамкаў прэзідэнцкага курсу.

Дзяржава бярэ на сябе абавязак даць моладзі жыццёвы “трамплін” і базавыя гарантыі ўпэўненасці ў заўтрашнім дні, паколькі ініцыятыўнасць і энергія моладзі могуць забяспечыць дынамічнае развіццё краіны. Сучасная беларуская моладзь поўная энергіі, мэтанакіраванасці, канструктыўных ідэй і смелых рашэнняў. І ў тым, што на сённяшні дзень Рэспубліка Беларусь – экспартаарыентаваная дзяржава з развітой прамысловасцю, сектарам паслуг і сельскай гаспадаркай, вялікая заслуга моладзі нашай краіны.

 Беларусь ўваходзіць у лік лідэраў сярод сусветных экспарцёраў грузавых аўтамабіляў, трактароў, дарожна-будаўнічай і камунальнай тэхнікі. Кожны дзясяты колавы трактар, які выпускаецца сёння ў свеце, носіць імя “Беларус”.

- Якой прадукцыяй славіцца Рэспубліка Беларусь? Адказаць на гэтае пытанне дапаможа **Сакрэт №3.** (загадкі)

\* У трудящихся людей

Я в большом почете,

Сто хороших лошадей

Заменю в работе,

Груз вожу, поля пашу,

Пищи вкусной не прошу. (Трактор.)

- Як называецца трактар, які выпускае Мінскі трактарны завод? (“Беларус”.) (Слайд 8.) Ён пастаўляецца ў розныя краіны свету.

- Аб чым гэта загадка?

\* Полюбуйся, посмотри –

Полюс северный внутри!

Там сверкает снег и лед,

Там сама зима живет! (Холодильник.)

\* Живет в нем вся Вселенная,

А вещь обыкновенная. (Телевизор.)

- Што гэта такое?

- А цяпер, дзеці, я хачу паказаць вам цуда-тэхніку. Гэты грузавік, які падымае 220 тон, называецца БелАЗ. Вырабілі яго машынабудаўнікі беларускага горада Жодзіна. Гэты сілач працуе ў 50 краінах свету. Як вы лічыце, што можна перавозіць на такім суперсамазвале? (Слайд 9)

Беларусь выпускае 17 % усіх камбайнаў у свеце, 6 % трактароў, а доля вытворцы кар'ерных самазвалаў БелАЗ на сусветным рынку дасягае 30 %.

У рэгіёне СНД Беларусь утрымлівае стабільна лідзіруючыя пазіцыі ў галіне хіміі і нафтахіміі, сельскагаспадарчым і аўтамабільным машынабудаванні, аграпрамысловым комплексе, лёгкай прамысловасці, па асобных кірунках развіцця інфармацыйна-камунікацыйных тэхналогій. Па экспарце ІТ-паслуг на душу насельніцтва Беларусь апярэджвае ўсе краіны СНД. Маюцца значныя напрацоўкі ў сферы высокіх тэхналогій, у прыватнасці ў вытворчасці аптычных і лазерных прыбораў, аўтаматызаваных сістэм кіравання. Беларусь прытрымліваецца мадэлі сацыяльна арыентаванай рыначнай эканомікі, якая даказала сваю заможнасць і эфектыўнасць. Усё гэта адбываецца дзякуючы кіраўніку нашай дзяржавы А. Р. Лукашэнка. 11 кастрычніка 2015 г. адбудуцца выбары Прэзідэнта Рэспублікі Беларусь. (Слайд 10)

- А яшчэ Беларусь славіцца тым, што тут жывуць вельмі добрыя, працавітыя і мужныя людзі. Успомніце, якое гарачае было лета! Нягледзячы на гэта, хлебаробы Беларусі ўбралі з палёў усё да апошняга зярнятка! Агульны намалот збожжа ў рэспубліцы склаў амаль 9 млн. т збожжа. З кожным годам Беларусь становіцца больш заможнай і прыгажэйшай. Гэта мы бачым на прыкладзе сваёй вёскі.

- Прыйшла чарга **Сакрэта №4** Дапоўніць выказванне “Здароўе – гэта …” (бадзёрасць, добры настрой, багацце, шчасце)

-Што неабходна для таго, каб быць здаровым? (займацца фізкультурай і спортам, выконваць рэжым дня).

-У нашай краіне надаецца вялікая ўвага фізічнай культуры і спорту. Палітыка дзяржавы нацэлена на тое, каб усім прадаставіць магчымасць займацца фізкультурай і спортам. Высокія дасягненні ў спорце і наяўнасць спартыўных збудаванняў сусветнага класа сведчаць аб паспяховай рэалізацыі пастаўленых дзяржавай задач. Найбольш папулярнымі відамі спорту з'яўляюцца: лёгкая атлетыка, футбол, гімнастыка, лыжны спорт, хакей, тэніс, фехтаванне, барацьба, валейбол, гандбол, плаванне, шахматы і шашкі.

На сённяшні дзень у краіне функцыянуе больш 26 000 аб'ектаў фізкультурна-спартыўнага прызначэння. Так, напрыклад, Рэспубліканскі цэнтр алімпійскай падрыхтоўкі па зімовых відах спорту «Раўбічы» лічыцца адным з лепшых у свеце цэнтраў для правядзення спаборніцтваў па біятлоне. У Беларусі шмат навучальных цэнтраў для падрыхтоўкі прафесійных спартсменаў, у т.л. Беларускі дзяржаўны універсітэт фізічнай культуры, 12 вучылішч алімпійскага рэзерву, 212 спецыялізаваных школ алімпійскага рэзерву, 185 дзіцяча-юнацкіх спартыўных школ.

Беларусь па праву можа ганарыцца сваёй гісторыяй удзелу ў Алімпійскіх гульнях. 75 беларусаў сталі алімпійскімі чэмпіёнамі. У некалькіх відах спорту, якія ўваходзяць у праграму Алімпійскіх гульняў, беларускімі спартсменамі ўстаноўлены 61 нацыянальны рэкорд. Найбольшая колькасць вышэйшых нацыянальных дасягненняў зарэгістравана ў плаванні - 13. Затым ідуць - кулявая стральба, прадстаўнікамі якой устаноўлена 9 рэкордаў Беларусі, шорт-трэк (3), веласпорт (8), стральба з лука (10), цяжкая атлетыка (7) і лёгкая атлетыка (1), водналыжны спорт (3).

280 ураджэнцаў Беларусі сталі чэмпіёнамі свету і Еўропы ў многіх відах спорту. Ва ўсіх на слыху дасягненні вядомых беларускіх спартсменаў. Гэта славутыя біятланісткі Дар'я Домрачава і Надзежда Скардзіна (Слайд 11), фрыстайлісты Ала Цупер і Антон Кушнір (Слайд 12), гімнастка Меліціна Станюта**.** (Слайд 13). Гэтыя спартсмены ва ўсіх адносінах выдатны прыклад для моладзі, узор для пераймання для толькі пачынаючых свой шлях у спорце.

А наступны **Сакрэт №5** адкрые той, хто першым адкажа на наступнае пытанне: Як называецца наш беларускі часопіс для дзяцей, у назве якога ёсць 7 колераў? (Вясёлка.)

- Вось табе канверт. У ім рознакаляровыя лісточкі. Аж 10! (Раздаю дзецям.) Уважліва прачытайце кожны сам сабе тое, што атрымалі. А цяпер слухайце заданне! Мы пагуляем у гульню “Складзём прыказку”. А рабіць будзем так: вучань першага варыянта выходзіць і выразна чытае сваю картку, а вучань другога варыянта, які лічыць, што ў яго працяг, выходзіць і чытае сваю картку. Калі ўсё правільна, то атрымліваецца прыказка, і мы дружна апладыруем ім і хорам паўтараем прыказку. А калі няправільна, то маўчым, і вучань другога варыянта сядае на месца.

1. Добра працуем – / Радзіму мацуем.

2. Няма смачней вадзіцы, / чым з роднай крыніцы.

3. Калі рукі ды ахвота, / то і спорыцца работа.

4. Пад ляжачы камень / і вада не цячэ.

5. Пры сонейку цёпла, / пры матулі добра. (Слайд 14)

- Вы сёння проста малайцы! У нас застаўся яшчэ адзін канверт. Апошні. Я яго адкрываю сама. У **сакрэце № 6** вершы. І не проста вершы, а вершы з заданнямі. А заданне такое – выключэнне лішняга. Вы павінны знайсці і назваць лішняе слова, растлумачыўшы, чаму яно лішняе.

1. Прачытай, падумай, кемнасць праяві –

І прадмет чацвёрты – лішні – назаві.

У словах невялікага радка:

Яйкі, мяса, *сподак* і мука. (Слайд 15)

2. Вось цікавы вам яшчэ радок.

Кацялок, гаршчок, *часнок*, збанок.

Што не падыходзіць – хто гатоў

Выбраць лішняе ўжо з гэтых слоў? (Слайд 16)

3. Прапаную словы я такія:

Ніка, Каця, *Жучка* і Марыя.

Ну, а ты задумайся на міг

І скажы, хто будзе лішні з іх. (Слайд17)

4. Ведаеш ты іх, канешне:

Морква, боб, гарбуз, *чарэшня.*

Калі ў думках ты ўвішны –

Выключыш чацвёрты лішні. (Слайд18)

**Вынік. Рэфлексія.**

- Сёння на ўроку ў нас было ўсё: і адпачынак, і праца. А кожны чалавек павінен добра працаваць, тады і адпачываць будзе лепш. А якая галоўная праца ў вас? (Вучоба.)

- А зараз закрыйче вочкі.

\* Успомніце наш урок з самага пачатку.

\* Усміхніцеся таму, што у вас добра атрымалася.

\* Цяпер успомніце, а што ж у вас выклікала цяжкасці і чаму.

\* Настройце сябе на тое, што ў наступны раз вы ўсё зможаце, калі будзеце старацца.

\* Пажадайце сабе і сваім таварышам поспехаў.

\* А цяпер яшчэ раз усміхніцеся.

- А я жадаю вам любві да сваіх бацькоў, да сваіх сяброў. Я хачу, каб вы любілі і шанавалі нашу Радзіму – Рэспубліку Беларусь, любілі сваю родную беларускую мову. Тады будуць жыць наша мова і наш народ, наша Беларусь. Памятайце, за вамі – будучыня. (Слайд19). Поспехаў вам. Дзякую за ўрок!